Ο ακυρωτικός έλεγχος των διοικητικών πράξεων υπό το πρίσμα της Ευρωπαϊκής Σύμβασης των Δικαιωμάτων του Ανθρώπου
Creators: name: Ιωαννίδου, Σουζάνα Ιωάννη
Publisher: name: Aristotle University of Thessaloniki
Year: 2016
Subjects: Ακυρωτικός έλεγχος
Ευρωπαϊκή Σύμβαση των Δικαιωμάτων του Ανθρώπου
Άρθρο 6 παρ. 1 της ΕΣΔΑ
Judicial review (annulment)
European Convention on Human Rights
Article 6 par. 1 of the ECHR

description: Σκοπός της παρούσας εργασίας ήταν η κριτική εξέταση του ζητήματος της συμβατότητας του ακυρωτικού ελέγχου των διοικητικών πράξεων με την Ευρωπαϊκή Σύμβαση των Δικαιωμάτων του Ανθρώπου (ΕΣΔΑ). Αρχικά, κρίθηκε σκόπιμο να εξεταστεί η έννοια του δικαστικού ελέγχου πλήρους δικαιοδοσίας κατά το άρθρο 6 παρ. 1 της ΕΣΔΑ και το πεδίο εφαρμογής του άρθρου αυτού, στο οποίο κατοχυρώνεται το δικαίωμα σε δίκαιη δίκη και έχει υπερνομοθετική ισχύ στην ελληνική έννομη τάξη. Το Ευρωπαϊκό Δικαστήριο των Δικαιωμάτων του Ανθρώπου (ΕΔΔΑ) προβαίνει σε μια αυτόνομη ερμηνεία των όρων και των εννοιών που χρησιμοποιεί η ΕΣΔΑ, με αποτέλεσμα να διευρύνεται το πεδίο εφαρμογής του άρθρου 6 παρ. 1 της ΕΣΔΑ και σε τομείς που δεν υπάγονται κατ’ αρχήν σ’ αυτό. Στη συνέχεια παρουσιάσαμε τη θέση του Συμβουλίου της Επικρατείας όσο αφορά το ζήτημα των εξουσιών του ακυρωτικού δικαστή και της επάρκειας του διενεργούμενου ελέγχου υπό το πρίσμα της ΕΣΔΑ, όπως αυτή αποτυπώθηκε σε πρόσφατες αποφάσεις του, οι οποίες αφορούσαν διαφορές που ενέπιπταν στο πεδίο εφαρμογής του άρθρου 6 παρ. 1 της ΕΣΔΑ και κρίθηκαν με το ένδικο βοήθημα της αίτησης ακύρωσης. Τέλος, αναφερθήκαμε αναλυτικά στην αναμόρφωση του συστήματος του ακυρωτικού ελέγχου που επιδιώκεται τα τελευταία χρόνια στην ελληνική έννομη τάξη από τη δικαστική και τη νομοθετική εξουσία της χώρας, ώστε να αξιολογηθεί, τελικά, η συμβατότητα του ακυρωτικού ελέγχου προς τον έλεγχο «πλήρους δικαιοδοσίας» που απαιτεί η ΕΣΔΑ.
description: The aim of the present project was to examine and reflect critically on the issue of the compatibility of judicial review (annulment) of administrative acts with the European Convention on Human Rights (ECHR). Initially, it was found advisable to examine the concept of the judicial review of full jurisdiction according to article 6 par. 1 of the ECHR and the scope of application of this article in which the right to a fair trial is enshrined and which overrides the plain laws of the State in Greek legal order. The European Court of Human Rights (ECHR) proceed to an autonomous interpretation of the terms and the concepts of the ECHR having as a result the expansion of the scope of application of article 6 par.1 of the ECHR to fields that in principle do not fall under this article. Then, we presented the position of the Council of State concerning the issue of the powers of the annulment judge and the adequacy of the judicial review in the light of the ECHR, as this position described in recent judgments concerned disputes fell under the scope of application of article 6 par.1 of ECHR and held upon applications for annulment. Finally, we analyzed the reform of judicial review (annulment) system which has been sought after in recent years by the judicial and legislative power of our country in order to assess the compatibility of the judicial review (annulment) with the review of full jurisdiction required by the ECHR.